Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: és szociális ellátásokról szóló 1993. évi III. törvény (Szoctv.)
Paragraph Index: 1276

és szociális ellátásokról szóló 1993. évi III. törvény (Szoctv.) állapít meg hatásköröket a települési önkormányzat képviselő-testülete számára. Az Ötv. fent hivatkozott 9. § (3) bekezdése alapján ezeket a hatásköröket a képviselő-testület csak és kizárólag saját szerveire, a polgármesterre, illetve az egyes bizottságokra ruházhatja át. Az átruházott hatáskörben hozott döntés ellen főszabályként a hatáskör átruházójához lehet fellebbezést benyújtani, hiszen a jogorvoslat lehetősége csak így biztosítható. (A települési és a kisebbségi önkormányzatok között — átruházott hatáskörben hozott döntések esetén — nincs kialakított jogorvoslati eljárási rend, illetve a települési önkormányzat nem tekinthető a kisebbségi önkormányzat „felettes szervének”.) Az Ötv. 9. § (3) bekezdése — a hatáskörök átruházása esetén — kifejezett utasításadási jogot biztosít a hatáskör átruházója számára. Elfogadhatatlan lenne azonban — figyelemmel a hatályos jogi szabályozásra —, hogy a települési önkormányzat képviselő-testülete bármilyen módon utasítsa a helyi kisebbségi önkormányzat testületét. A költségvetésre, a

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes